Luke Letlow

Luke Joshua Letlow (født 6. desember 1979 i Monroe i Louisiana i USA, død 29. desember 2020 i Shreveport i Louisiana) var en amerikansk republikansk politiker. 

Letlow vokste opp i Start, øst for Monroe i Ouachita Parish i Louisiana.

Letlow var stabssjef for kongressrepresentanten Ralph Abraham og arbeidet for guvernør i Louisiana Bobby Jindal. 

Han ble den 5. desember 2020 innvalgt i Representantenes hus for Louisianas 5. valgdistrikt og skulle ha tiltrådt i januar 2021. Distriktet er Louisianas største i utstrekning, og dekker det meste av 24 fylker/counties  (Parishes i Louisiana), med blant annet de større byene Alexandria, Monroe og Opelousas. Under valgkampen bruke han munnbind bare sporadisk, og ble fotografert i samtale innendørs mens verken han eller de nærværende brukte masker. I oktober hadde han oppfordret myndighetene til å lette på pandemirestriksjonene, og advart: «We're now at a place if we do not open our economy, we’re in real danger.»

Han døde av covid-19 den 29. desember 2020, 41 år gammel.

Referanser 

Politikere fra USA
Personer fra Monroe i Louisiana
Personer fra Ouachita Parish
Dødsfall relatert til covid-19 i USA
Politikere ofre for covidpandemien